Virtuosa

Ut over å avspille CD-er kan Virtuosa brukes til mange imponerende ting. For hver eneste musikk-CD kan du taste inn artist, tittel på albumet og tittelen på sangen. Da husker programmet alt til neste gang du setter CD-en i spilleren. Du kan også ha et bilde til hver sang, og du kan ta opp yndlingssangene og lagre dem på harddisken.

Slik lager du en liste over plateinnholdet
Sett musikk-CD-en i spilleren.
Klikk med høyre museknapp på et av numrene og velg Properties fra menyen som vises.
Nå kan du skrive artistens navn, tittelen på albumet og hva sangen heter.
Velger du punktet Picture Filename, kan du lete rundt på harddisken og finne et passende bilde til illustrasjon.
Klikk på den røde knappen med en V, og du er klar til neste nummer.

Ta opp musikken og lagre den på harddisken.
I vinduet CD Player er det en knapperad øverst. Lengst til venstre finner du Record, opptaksknappen.
Klikk på det nummeret du vil ta opp og deretter på opptaksknappen. Da styrer programmet resten.
Du kan også høyreklikke på nummeret og velge Record fra menyen.
Musikken blir nå tatt opp og lagret på harddisken, og i fremtiden kan du høre den uten å måtte ha CD-en i spilleren. Samtidig blir nummeret registrert i musikkdatabasen slik at du slipper å lete rundt etter den på harddisken. Når opptaket er ferdig, dukker tittelen opp i vinduet Music Data Base.

Men Virtuosa kan brukes til mer enn å spille musikk-CD-er. Klikker du på knappen med en mappe nederst i venstre hjørne, kan du åpne en hvilken som helst lydfil og avspille den. For Virtuosa spiller det ingen rolle om det er en såkalt wav, mp3, mid eller hva de forskjellige lydfiltypene nå heter. Virtuosa spiller dem bare.

Virtuosa kjører bare under Windows 95. 

Systemkrav
486 CPU
8 MB ram
11 MB diskplass

Avinstallering
I dialogboksen "Kontrollpanel" klikker du på "Legg til/fjern programmer". I listen over programmene velger du "Virtuosa" og klikker på "Legg til/fjern"- knappen. Da blir Virtuosa fjernet fra maskinen.